Domino fratribus Sisber et sponsa sua Ermengar, ego Gillevertus et uxor mea Ermengars, vendimus vobis aliquit de res meas qui sunt sitis in pago Matisconense, in agro Marziacense, in villa Colonicas. In primis est curtilus, qui terminat a mane ipso Sisber, a medio die via pullica, a sero Eldoeno, a cercio Martoredo; infra istas terminaciones, tercia parte vobis vendimus, et de alias res que at ipso curtilo aspiciunt, oc sunt vineis, campis, pratis, omnia et ex omnibus, tercia parte vobis vendimus, et accepimus de vobis precium, sicut inter nos convenit, in valente solidos III et denarios III, et faciatis post istum diem quiquit volueritis in omnibus, nullum contradicentem. Si quis vero, quod futurum esse non credimus, si nos ipsi, aut ullus de eredibus nostris, aut ullus omo qui contra anc vendicione ista tentare vel calumniare presumpserit, X solidos componat, et vendicio ista firma permaneat, cum stipulacione subnixa. Actum Anziaco villa pullice. S. Sillever et uxore sua Ermengar, qui vendicione ista fierit et firmare rogaverunt. S. Adalard. S. Alboino. S. Eldrico. S. Germoar. S. Regnoni. Teotbertus rogatus scripsit, datavit die sabbato, mense maio, anno III regnante Ratulfo rege.